Diari Oficial de la Generalitat Valenciana


Sumari del DOGV 5035, del 24-06-2005 (2005/7364)

Informació pública de l'alternativa tècnica d'ordenació estructural i detallada i de programació del PAI del sector Meclí Terciari, de nova classificació en el terme municipal de Tibi.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7364


Organisme emissor
:   Ajuntament de Tibi

Tipus de document
:   Anunci

Informació pública de l'alternativa tècnica d'ordenació estructural i detallada i de programació del PAI del sector Meclí Terciari, de nova classificació en el terme municipal de Tibi. [2005/M7364]
  
El Ple de la corporació que presidisc, en la seua sessió del passat 18 de juny de 2005, va acordar sotmetre a informació pública per termini de 30 dies l'alternativa tècnica d'ordenació estructural i detallada i de programació del PAI del sector Meclí Terciari, de nova classificació en el terme municipal de Tibi, per mitjà d'edicte a inserir en el Diari Oficial de la Generalitat Valenciana, ajustat al text següent:
  
Nom ...
  
Adreça ...
  
CP ... Ciutat ...
  
Província ...
  
Parcel·la cadastral ... Polígon ...
  
Finca registral ...
  
Estimat ...:
  
Per la present vinc a posar en el seu coneixement que per Ernesto Cremades Arques, s'ha presentat a l'ajuntament alternativa tècnica d'ordenació i programació de la unitat d'execució única del sector Meclí Terciari, que es tramita conjuntament amb conveni urbanístic de planejament i gestió.
  
L'àmbit de programació comprén els terrenys compresos en la delimitació següent:
  
- Unitat d'execució única:
  
Nord: sòl urbà i vial que el separa del SNU.
  
Sud: CV-810.
  
Est: CV-810.
  
Oest: CV-805.
  
Comprén una superfície de 27.218,20 metres quadrats.
  
Integra l'alternativa tècnica els documents següents:
  
1. Conveni urbanístic subscrit per esta alcaldia i la propietat en data 17 de juny de 2005.
  
2. Plans parcial, amb annex d'homologació i estudi d'impacte ambiental.
  
3. PAI, amb avantprojecte d'urbanització.
  
La documentació es tramita per via del procediment ordinari previst en l'article 46 de la Llei 6/1994, de 15 de novembre, Reguladora de l'Activitat Urbanística (LRAU).
  
Per Acord del Ple de l'Ajuntament de Tibi (Alacant), de data 18 de juny de 2005, s'ordena l'exposició al públic de l'alternativa de referència.
  
Durant un primer termini de 30 dies, que es comptaran des de l'endemà (inclusivament) a la publicació d'este edicte en el Diari Oficial de la Generalitat Valenciana, qualsevol interessat podrà consultar la referida alternativa tècnica en l'ajuntament.
  
Pròrroga.
  
Durant els 10 primers dels 20 dies abans referits, qualsevol persona podrà produir la pròrroga per uns altres 20 dies addicionals, a fi de presentar una alternativa tècnica substancialment diferent de l'ací anunciada i en competència amb ella.
  
Presentació d'alternatives en competència.
  
Durant els referits 30 dies (que seran 50 dies si hi haguera pròrroga), qualsevol persona podrà presentar alternatives tècniques davant de l'ajuntament, en competència amb l'exposada al públic, o al·legacions respecte d'esta o aquelles.
  
Proposicions juridicoeconòmiques.
  
Durant els cinc dies següents al termini de presentació d'alternatives tècniques en competència, es podran presentar, davant de l'Ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualssevol alternatives tècniques presentades en competència arran de la que ací s'anuncia, i d'ella mateixa. A les 12.00 hores del dia hàbil següent al quint de termini, es procedirà a l'obertura de les pliques presentades en acte públic. Si fóra dissabte, l'acte es posposarà a l'endemà hàbil.
  
Al·legacions.
  
Durant el termini de presentació d'alternatives tècniques en competència, els interessats podran presentar al·legacions a la que ací s'anuncia. Així mateix, durant el termini de presentació de pliques i el dia de l'obertura d'elles, qualsevol persona podrà informar-se en l'Ajuntament de les alternatives tècniques presentades i formular al·legacions. També durant els 10 dies següents al d'obertura de pliques, qualsevol persona podrà informar-se en l'Ajuntament de les alternatives tècniques i proposicions juridicoeconòmiques presentades, i presentar al·legacions.
  
Les al·legacions, siga quin siga el moment en què es formulen, es presentaran davant de l'ajuntament, i podran versar sobre el document que ací s'anuncia o sobre tots els que es vagen presentant davant de l'Ajuntament, arran d'este edicte.
  
Es publicarà edicte en el mateix sentit del present avís, en el diari Información i simultàniament o posteriorment, en el Diari Oficial de la Generalitat Valenciana.
  
El que, en compliment del que establix l'article 46.3 de la LRA. li comunique per aparéixer com (marqueu on siga procedent):
  
- Titular cadastral de la parcel·la de referència, número ..., del polígon ...
  
- Titular registral de la finca, inscrita al tom ..., llibre ..., foli ..., inscripció ..., del Registre de la Propietat de Xixona.
  
- Titular d'un dret de ... sobre la finca inscrita al tom ..., llibre ..., foli ..., del Registre de la Propietat de Xixona, tal com consta en la inscripció ... d'esta.
  
Atentament.